Pssssst, het jy gehoor…? | Die Vryburger
Pssssst, het jy gehoor wat sê die slimmes van: Borrie?(Curcuma longa)
Borrie is familie van die gemmer familie (Zingiberaceae). Die knolle word verwerk en gebruik.
Fenole in borrie is verantwoordelik vir die geel kleur en word dikwels gebruik as ‘n voedselkleurstof byvoorbeeld vir die geel kleur van kaas, jogurt, margarien asook mosterds. Dit word nie algemeen as kleurstof van klere gebruik nie – die kleur van materiaal van veral Indiese gemeenskappe vir die maak van Saries is wel bekend.
Vir gesondheidsvoordele word die volgende tradisionele voordele aan borrie toegedig: help vir maag en lewer probleme en word op die vel aangewend om te help met genesing van sere.
Borrie het vermoedelik ‘n anti-inflammatoriese werking. Dit kan verantwoordelik wees vir naarheid en diaree indien dit deur sensitiewe persone ingeneem word in terapeutiese hoeveelhede.
Dit mag galblaas probleme vererger en moet met versigtigheid gebruik word tydens swangerskap